3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 324 της 5 Απρ./4 Μαΐου 1973 (ΦΕΚ Α΄ 95)  Περί μετατροπής των Εθνικών Αγροτικών Νηπιοτροφείων εις Εθνικούς Παιδικούς Σταθμούς  Έχοντες υπ’ όψει: 1.Τας διατάξεις α)του υπ’ αριθ. 928/1971 Ν.Δ./ τος «περί καταργήσεως, συγχωνεύσεως, μετατροπής ή υπαγωγής Ιδρύματος αρμοδιότητος του Υπουργείου Κοινωνικών Υπηρεσιών εις έτερα Ιδρύματα του αυτού Υπουργείου», β)των άρθρ. 2, 29, 30 και 31 της υπ’ αριθ. 11020/1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/1972 τεύχ. Β΄). 2.Την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως κλπ.» (ΦΕΚ 473/1972 τεύχ. Β΄). 3.Την υπ’ αριθ. 144/1973 γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ’ αριθ. 23/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί Προγραμματισμού και Κυβερνητικής Πολιτικής, Οικονομικών και Κοινωνικών Υπηρεσιών, απεφασίσαμεν και διατάσσομεν: Άρθρ.1.-1.Τα Εθνικά Αγροτικά Νηπιοτροφεία τα λειτουργούντα βάσει των διατάξεων του Ν.Δ. 1316/42 «περί Εθνικών Αγροτικών Νηπιοτροφείων κλπ.», ως ούτος ετροποποιήθη και συνεπληρώθη μεταγενεστέρως, μετατρέπονται εις Εθνικούς Αγροτικούς Παιδικούς Σταθμούς. 2.Τα ανωτέρω μετατρεπόμενα Ιδρύματα φέρουν το χαρακτηριστικόν όνομα του Δήμου, Κοινότητος ή Συνοικισμού ένθα εδρεύουν. Άρθρ.2.-1.Τα ούτω μετατρεπόμενα Ιδρύματα σκοπόν έχουν την ημερησίαν ενδιαιτησίαν, διαπαιδαγώγησιν και ψυχαγωγίαν νηπίων ηλικίας 2 ετών και 6 μηνών μέχρι της εγγραφής των εις το Δημοτικόν Σχολείον πάντως ουχί ανωτέρας των 6 ετών. 2.Κατά την εισαγωγήν προτιμώνται τέκνα εργαζομένων μητέρων, ορφανά γονέων, τέκνα ανικάνων προς εργασίαν και τα απροστάτευτα εν γένει νήπια. 3.Δι’ αποφάσεως του Υπουργού Κοινωνικών Υπηρεσιών δύναται να καθορίζηται μηνιαία εισφορά τροφείων δια τα νήπια αναλόγως της δυνατότητος και των εισοδημάτων της οικογενείας εκάστου, κατά τας διατάξεις του άρθρ. 10 του Ν.Δ. 4525/1966 «περί των εν Ρόδω Ορφανοτροφείων «Βασίλισσα Σοφία» και «Βασιλόπαις Μαρία» κλπ. (ΦΕΚ Α΄ 141/1966) (κατωτ. σελ. 140,01). Άρθρ.3.-Η δύναμις των περιθαλπομένων νηπίων ορίζεται μέχρις 60. Άρθρ.4.-Αι διατάξεις του από 5.11.1935 Α.Νόμου «περί Εθνικών Παιδικών Σταθμών», ως ούτος ετροποποιήθη και συνεπληρώθη μεταγενεστέρως, εφαρμόζονται και επί των περί ων το άρθρ. 1 του παρόντος μετατρεπομένων Ιδρυμάτων. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος.  Δια της υπ’ αριθ. Δ2/10298 της 3/14 Ιουν. 1967 αποφ. Υπ. Συντονισμού και Κοιν. Προνοίας (ΦΕΚ Β΄ 393) αι Διοικητικαί Επιτροπαί των Εθνικών Αγροτικών Νηπιοτροφείων ωρίσθησαν τριμελείς, εις ας θα διορίζωνται, δι’ αποφάσεων των αρμοδίων Νομαρχών (και δια τα εδρεύοντα εις την περιφέρειαν τέως Διοικήσεως Πρωτευούσης δι’ αποφάσεως του Υπουργού Κοιν. Προνοίας) κατά προτίμησιν ως Πρόεδροι, οι οικείοι Μητροπολίται, Αντιπρόεδροι δε και Ελεγκταί δημόσιοι υπάλληλοι, πολιτικοί ή στρατιωτικοί συνταξιούχοι, ή ιδιώται ανεγνωρισμένου κοινωνικού και ηθικού κύρους. Περί των θέσεων του Κλάδου Νηπιαγωγών των Αγροτ. Νηπιοτροφείων βλ. Ν.Δ. 4527/1966 (κατωτ. σελ. 128,01). Περί του ωραρίου εργασίας των Νηπιαγωγών των Εθνικών Αγροτικών Νηπιοτροφείων βλ. απόφασιν Υπ. Κοινων. Υπηρεσιών υπ’ αριθ. Δ2/770/1973 (κατωτ. σελ. 128,06).  Νεώτερες διατάξεις παρατίθενται κατωτ. σελ.123 στο θέμα «Παιδικοί – Βρεφονηπιακοί Σταθμοί». (Αντί για τη σελ. 122,01) Σελ. 122,01(α) Τεύχος 1304 Σελ. 67 Αγροτικά Νηπιοτροφεία 35.Δ.β.3   570  35.Δ.β.3 Αγροτικά Νηπιοτροφεία   571 